અમદાવાદમાં બિસ્માર રસ્તાની નવાઈ નથી. રસ્તાના થાગડથિગડમાં પણ ભારે ભ્રષ્ટાચાર થતો હોઈ કોર્પોરેશન દ્વારા નવો બનાવાયેલો રસ્તો પણ સામાન્ય વરસાદમાં ઊખડી જાય છે. અમુક રસ્તા તો બારેય માસ ધોવાયેલા રહે છે. જેમ કે સેટેલાઈટ વિસ્તારમાં આવેલા સુંદરવન બાજુમાં અાવેલો અને પ્રેરણાતીર્થ દેરાસર તરફ જતો રસ્તો છેલ્લા એક વર્ષથી વધુ સમયથી ઉખડખાબડ છે. જોધપુર વોર્ડમાં ૨૪x૭ના પાણી પુરવઠા પ્રોજેક્ટ હેઠળ રસ્તાને ખોદી નંખાયો હતો. નવા પશ્ચિમ ઝોનના ઈજનેર વિભાગે સામાન્ય પેચવર્ક કરાવવાની તસદી લીધી નથી. પરિણામે અહીં વાહનચાલકોની ભારે પરીક્ષા થઈ રહી છે.